
Lingua vepsia 


Na Galipedia, a Wikipedia en galego. 


A lingua vepsia^ falada polos vepsios, pertence ó grupo 
das linguas fino-bálticas das linguas fino-úgricas. 
Segundo a localización do pobo, a lingua divídese en tres 
dialectos principais: vepsio do norte (no Lago Onega ó 
sur de Petrozavodsk, ó norte do río Syvári, incluíndo o 
antigo Distrito Rural Autónomo Vepsio), vepsio central 
(na rexión de San Petersburgo e no Óblast de Vologda), e 
vepsio do sur (na rexión de San Petersburgo). O dialecto 
do norte é o máis distinto dos tres; porén, aínda é posible 
para os falantes dun grupo dialectal entenderse cos do 
outro. Os falantes do dialecto do norte chámanse a si 
mesmos Ludi (lüdikad), ou lüdilaized. 

Segundo as estatísticas soviéticas, 12.500 persoas 
considerábanse etnicamente vepsias ó fin de 1989. 

Situación 



Vepsio 
vepsán kel' 

Falado en: 

Rusia 

Rexións: 

Vepsia 

Total 

de falantes: 

6.355 (censo de 1989W) 

Posición: 

Non está entre os 100 primeiros 
12] 

Familia: 

Urálica 

Linguas ugrofinesas 

Linguas finopérmicas 

Linguas báltico-finesas 

Vepsio 

Escrita: 

Alfabeto latino 


Estatuto oficial 

Lingua 

oficial de: 

recoñecido como lingua 
minoritaria na República de 
CareliaP! 


Códigos de lingua 

ISO 639-1: 

-- 

ISO 639-2: 

... 

ISO 639-3: 

vep (http://www.sil.org/iso63 


9-3/documentation.asp?id=vep) 




O número de falantes de vepsio entrou en declive dende o século XX, cousa que se veu reflectida nos censos 
soviéticos. No de 1959 os vepsios eran 16.400 individuos, e tan só o 46,1 % falaban a lingua; baixaron a 
8.281 e o 34,3 % de falantes no de 1970, e a 8.094 e o 38,3 % no de 1979. 

Dos 12.100 vepsios rexistrados no censo da URSS de 1989, tan só o 50,8 % falaba a súa lingua. Dos 5.945 
residentes en Carelia, tan só 2.235 tiñan ó vepsio como lingua materna (49,21 %), e dos 4.273 residentes en 
Vologda, só 2.983 (o 69,81 %) falaban dita lingua. Os demais falaban ruso, polo cal considérase unha lingua 
seriamente ameazada. 

























Entre 1937 e 1939 o réxime stalinista pechou as súas institucións, 
culturais e escolas tras un período de recuperación, de 1932 a 1937 
publicáronse 30 libros en vepsioS. Na Segunda Guerra Mundial 
parte dos vepsios apoiaron os fineses que ocupaban a rexión o que 
comportou unha forte represión tras a vitoria da URSS o que 
contribuiu á diminución do número de falantes. A partir de 1989 
produciuse unha certa recuperación da identidade e lingua vepsia, 
Carelia declarou o vepsio como unha das súas linguas oficiais en 
1990 e creouse unha Facultade Vepsia na Universidade de Carelia. 
Ten algúns cativos que o falan, sendo ensinado nalgunhas escolas 
primarias, aínda que sen ser obrigatorio. Hai publicado algún 
poemario e libros sobre poesía dirixidos a estudantes até terceiro 
grado, así como xornais, programas de radio e televisión, unha 
gramática e un dicionario, así como partes da Biblia. Cómpre 
salientar unha actitude positiva cara á lingua.íS 

Libro escolar en vepsio dos anos 
30, antes de que fose prohibida a 
lingua. 


Exemplos 


Pronomes persoais 


Vepsio 

Galego 

Miná 

Eu 

Siná 

Ti 

Hán 

El/ela 

Mo 

Nós 

To 

Vós 

Ho 

Eles/elas 

Números 

Número 

Vepsio 

1 

üks' 

2 

kaks' 

3 

koume 

4 

nell' 

5 

viz 

6 

kuz' 

7 

seiceme 

8 

kahesa 

9 

ühesa 

10 

kümne 

11 

üks'tostkümne 

12 

kaks'tostkümne 

20 

kaks'kümne 

34 

koumekümne 

nell' 

100 

sada 

1000 

tuha 



Letreiro bilingüe ruso-vepsio en 
Carelia 












Texto 


■ En vepsio: 

Sil' nedalis mii kávelimei tactud deruunoid'me. Pohodas oliba kaks niiccukast' i nell' prihast' i opendei mez'. 
Mii kávelimei enccehe elho. Mii azotimois Reboilas deruunas. Toizuu pejuu mii mánimei edemba, a 
Reboilaha játimei Valeran da Genan kiitmaha peilongid'. Mii tulimei Noidlaha, kus miid'ámoi kucuiba 
adivoihe. Sid pertis oli ái midá encced elod. Konz mii pórzimois Reboilaha, peilong' oli voumiz. Kiitet 
kartohk kaikile oli mel'he. Jál'ghe peilongid' miná Valeranke kateimois venhuu. Ehtkoicuu mii sanulimei 
hubid' sarneizid' i kaik pól'gastuimei. Ól, konz niiccukeized magaziba, mii libuimei i voidimei hiid hil'uu. 
Homencuu mii tónduimei kod'he. Mini pohod oli diki melhiine. 

■ En galego : 

A pasada semana vagamos arredor de aldeas desertas. Eramos dúas nenas e catro nenos e o noso profesor na 
excursión. Fixemos a excursión para recolectar materiais tradicionais. Estivemos na aldea de Reboila (o sitio 
do raposo). Ó día seguinte continuamos a andar, pero deixamos a Valera e Gena en Reboila para que 
puidesen cear antes. Chegamos á aldea de Noidala (o sitio do mago), onde fomos convidados a ser hóspedes 
nunha casa. Naquela vivenda había unha morea de material variado de museo. Cando voltamos a Reboila a 
cea estaba lista. As patacas asadas estaban boas para tódolos gustos. Logo da cea Valera e máis eu dimos 
unha volta nun bote. Á noite contamos horríbeis historias de medo polo que estivemos moi asustados. A 
medianoite despois de que as nenas quedasen durmidas, erguímonos e pintámonos con carbón. Á maña 
seguinte deixamos a vila e marchamos para casa. Paseino moi ben na excursión. 

Notas 


1. [1] (http://www. helsinki.fi/~tasalmin/europe_report. html#Veps¡an) 

2. Top 100 languages by population (http://www.davidpbrown.co.uk/help/top-100-languages-by-p 
opulation.html) 

3. 3aKOHO,qaTe/ibHbie aKTbi: O rocyqapcTBeHHOM nofl,qep>KKe Kape/ibCKoro, BenccKoro n cjDMHCKoro 

H3biKOB b PecnyS/iMKe Kape/mn (http://gov.karelia.ru/Legislation/lawbase. html?lid=1751) 

4. Definición de vepsio, -a (https://digalego.xunta.gal/gl/termo/63983) no Dicionario de Galego (ht 
tps://digalego .xunta. gal/gl/c aracteristicas) de Ir Indo e a Xunta de Galicia . 

5. James Minahan, One Europe, Many Nations, Greenwood Publishing Group, 2000, páxina 723 

6. Vepsio en Ethnologue (http://www.ethnologue.com/show_language. asp?code=vep) (inglés) 


Véxase tamán 


Ligazóns externas 

■ Corpus lingüístico e dicionario vepsio (http://vepsian.krc.ka 

relia.ru) (en ruso) 



Wikimedia Commons ten 
máis contidos multimedia 
na categoría: Lingua 
vepsia 



Existe unha versión da 
Wikipedia en Lingua 
vepsia 


Traído desde "https://gl.wikipedia.Org/w/index. php?title=Ungua_vepsia&oldid=5312916' 







































A última edición desta páxina foi o 20 de novembro de 2019 ás 12:15. 

Todo o texto está dispoñible baixo a licenza Creative Commons recoñecemento compartir igual 3.0; pódense aplicar 
termos adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 



